Arthur Dove
Store norske leksikon,Kunst og estetikk,Bildende kunst,Kunsthistorie,Tidlig abstrakt billedkunst
Arthur Dove var en amerikansk maler. I de abstrakte maleriene gjenkjenner man ofte naturelementer som himmel, horisonter, bølger og trær.
Tidlig abstrakt kunstner Han var en av de første abstrakte malerne. Allerede omkring 1910 utførte han et bilde kalt Abstraction, med utgangspunkt i landskapet omkring sitt hus. Utstillinger Dove deltok med arbeider i Alfred Stieglitz' 291 Galleri i New York og i Armory Show. Blant hans hovedverker er Nature Symbolized No. 2 (1914, Art Institute of Chicago). I 1920-årene eksperimenterte han med collage, ofte med stor oppfinnsomhet. I Portrait of Alfred Stieglitz (1925, Museum of Modern Art, New York) brukte han kameralinser og annet for å fremstille portrettet av fotografen. Les mer i Store norske leksikon Kunst i USA abstrakt kunst Litteratur DeLue, Rachael Z. Arthur Dove: Always Connect. University of Chicago Press. 2016.